110 



derimod mange af de halvt eller heelt forvittrede, og paa 

 de dybeste Steder af Sundet, som jeg har undersøgt, traf 

 jeg slet ingen store. Skaller eller Skaldyr, men fandt den 

 dyndede Havbund gjennemvævet og opfyldt ligesom med 

 en Hakkelse af Brudstykker af alle Slags Skaller, blandt 

 hvilke de lette og tynde f. Ex. Kammuslingernes spillede 

 en Hovedrolle — vistnok fordi at naar Bølgeslaget naaer 

 ned i denne Region, fordeler den de tunge og lette Dele 

 efter det samme Princip, som naar den fordeler Leer, 

 Sand og store og smaae Stene. I hin dybeste Deel af 

 Sundet fandt jeg derfor Dyrelivet i det hele indskrænket 

 til saadanne Dyr, som leve nedgravede i Dyndet; de, der 

 leve paa og mellem Skallerne, manglede naturligvis, 

 og jeg, der havde ventet at gjøre en god Fangst netop 

 paa de dybeste Steder, maatte tilstaae mig selv, at jeg 

 havde gjort Regning uden Vært. 



Lad os derfor vende tilbage til hvad Fiskerne kalde 

 »Skallekanten«, hin Banke af levende og døde Skaldyr, paa 

 12 — 14 Favnes Dybde, og lad os kaste et Blik paa den 

 brogede Mangfoldighed af Dyr, som der finder Næring og 

 Husly. I Sandhed, det Skue, der her frembyder sig, er 

 saa rigt og afvexlende, at man næsten er i Forlegenhed 

 med, hvad man skal undersøge først, og hvad man skal 

 lægge tilside til bedre Tider; men vi maae skynde os, 

 thi de fleste af dette Havbæltes Dyr ville være døde inden 

 vi naae i Land med dem, især hvis vi have valgt en 

 smuk varm Sommerdag til vor Excursion. En enkelt Skal 

 af en Blaamusling f. Ex. kan godt afgive Bolig for en 

 halv Snees forskjellige Arter, Ugesom en tropisk Træ- 

 stamme er en Have af mange forskjellige Snylteplanter. 

 De store rødgule Søkorke, Grupper af Bal an er af en 

 anselig Størrelse, Søsyampe, Selskaber af Rørorme af 



